《赵次珊馆长重葺舫斋用朱椒堂韵自述属和 其一》
清代·秦树声

议兵尺籍亦空虚，莫愧荆卿剑术疏。楚国丘墟留宋赋，汉家忠孝属班书。

朔风忽送高斋雁，斜日微噞浊水鱼。羡杀昔贤悲夜雨，寂无情感到胥馀。

作者简介：秦树声，字宥横，一字晦鸣，号乖庵，固始人。光绪丙戌进士，授工部主事，召试经济特科，历官广东提学使。